
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 538 


5 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός εξωϊδρυματικού επιδόματος στους πά- 
σχοντες από τετραπληγία και παραπληγία ασφαλι¬ 
σμένους και συνταξιούχους των κλάδων Φωτοειδη- 
σεογράφων και Εικονοληπτών Επικαίρων Τηλεόρα¬ 
σης και Ανταποκριτών Ξένου Τύπου του ΤΑΙΣΥΤ . 1 
Έγκριση της 158/24.5.1996 Πράξης του ΔΣ/ΟΛΠ περί 
συμπληρώσεως του 1ου Τιμολογίου του άρθρου 13 


του ΚΤΕΦΜ/ΟΛΠ . 2 

Σύσταση ίδιου νομικού προσώπου στην Κοινότητα 
Ασημοχωρίου Ν. Καρδίτσας με την επωνυμία ΠΟΛΙ¬ 
ΤΙΣΤΙΚΟ ΚΕΝΤΡΟ ΑΣΗ ΜΟΧΩΡΙΟΥ. 3 

Τροποποίηση Ο.Ε.Υ. Κοινότητας Πεύκων Ν. Λασι- 
θίου . 4 


Σύσταση Νομικού Προσώπου της Κοινότητας Δροσο¬ 
χωρίου Ν. Φωκίδας με το όνομα «Λαογραφικό Μου¬ 
σείο Δροσοχωρίου» . 

Σύσταση Εκκλησιαστικού Κοινωνικοπολιτιστικού Ιδρύ¬ 
ματος με την επωνυμία «ΙΔΡΥΜΑ ΤΩΝ ΑΠΑΝΤΑ¬ 
ΧΟΥ ΘΡΑΚΩΝ ΠΑΝΑΓΙΑ Η ΚΟΣΜΟΣΩΤΗΡΑ» της I. 

Μ. Αλεξανδρουπόλεως . 

Χορήγηση άδειας κυκλοφορίας φαρμακευτικού ιδιο¬ 
σκευάσματος ί,ΟΝΘΟΡΟΝ . 

Ανάκληση αδειών κυκλοφορίας φαρμακευτικών ιδιο¬ 
σκευασμάτων . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.54Β/1148 (1) 

Καθορισμός εξωϊδρυματικού επιδόματος στους πάσχο- 
ντες από τετραπληγία και παραπληγία ασφαλισμένους 
και συνταξιούχους των κλάδων Φωτοειδησεογράφων 
και Εικονοληπτών Επικαίρων Τηλεόρασης και Ανταπο¬ 
κριτών Ξένου Τύπου του ΤΑΙΣΥΤ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 42 του Ν. 1140/ 
1981 (68 Α’), όπως ισχύουν μετά την τροποποίησή τους με 
τις διατάξεις της παρ. 1 του άρθρου 16 του Ν. 2042/1992 
(75 Α·). 


2. Τις διατάξεις των άρθρων 23 και 27 του Ν. 1558/ 

1985 (137 Α’) του άρθρου 5 του Π.Δ. 437/1985 (157 Α’) 
και του Π.Δ. 372/1995 (201 Α’). 

3. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/1992 (154 Α’). 

4. Την γνώμη του Διοικητικού Συμβουλίου του Ταμείου 
Ασφάλισης Ιδιοκτητών Συντακτών και Υπαλλήλων Τύπου 
που διατυπώθηκε κατά την 57/10.11.1995 συνεδρίασή 
του. 

5. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος των προϋπολογισμών 
των κλάδων κύριας ασφάλισης Φωτοειδησεογράφων και 
Εικονοληπτών Επίκαιρων Τηλεόρασης και Ανταποκριτών 
Ξένου Τύπου του Ταμείου Ασφάλισης Ιδιοκτητών Συντα¬ 
κτών και Υπαλλήλων Τύπου (ΝΠΔΔ) ύψους 862.950 δρχ. 
περίπου για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.Α.Ε. 0611 -0618,0636 και 0637 
των παραπάνω προϋπολογισμών οι οποίες ανέρχονται στο 
ποσό των 86.339.000 και 138.541.000 δρχ. αντίστοιχα, 
αποφασίζουμε: 

1. Ασφαλισμένοι και συνταξιούχοι των κλάδων κύριας 
ασφάλισης Φωτοειδησεογράφων και Εικονοληπτών Επι¬ 
καίρων Τηλεόρασης και Ανταποκριτών Ξένου Τύπου του 
ΤΑΙΣΥΤ κρινόμενοι, από Ειδική Επιτροπή, ότι πάσχουν 
από παραπληγία ή τετραπληγία, δικαιούνται μηνιαίο εξωϊ- 
δρυματικό επίδομα ίσο με το 20πλάσιο του εκάστοτε ισχύ- 
οντος κατωτάτου ημερομισθίου ανειδίκευτου εργάτη 
εφόσον: 

α) Οι ασφαλισμένοι έχουν πραγματοποιήσει συνολικά 
τέσσερα (4) χρόνια ασφάλισης στον Κλάδο και 

β) Οι συνταξιούχοι δεν δικαιούνται επιδόματος απόλυ¬ 
της αναπηρίας. 

Σε περίπτωση όμως που το καταβαλλόμενο επίδομα 
απόλυτης αναπηρίας υπολείπεται του 20πλάσιου του εκά¬ 
στοτε ισχύοντος κατωτάτου ημερομισθίου ανειδίκευτου 
εργάτη, καταβάλλεται συμπληρωματικά η σχετική δια¬ 
φορά. 

2. Το παραπάνω επίδομα δικαιούνται και τα κατά την νο¬ 
μοθεσία των Κλάδων μέλη οικογένειας των ασφαλισμέ¬ 
νων, οι οποίοι πληρούν την χρονική προϋπόθεση της 
προηγουμένης παραγράφου, καθώς και των συνταξιού¬ 
χων, τα οποία πάσχουν από την νόσο αυτή. 

3. Η καταβολή του επιδόματος αρχίζει από την ημέρα 
υποβολής της σχετικής αίτησης από τον δικαιούχο και πά- 

ντως όχι πριν από την λήξη της επιδότησης λόγω ασθέ¬ 
νειας. 

4. Η χορήγηση του εξωϊδρυματικού επιδόματος ανα¬ 
στέλλεται μόνο σε περίπτωση νοσηλείας του δικαιούχου 
σε ιδρύματα ασυλιακής μορφής. 

5. Σε περίπτωση που ο δικαιούχος του επιδόματος έχει 
υπαχθεί στην ασφάλιση, για τον κλάδο σύνταξης, σε πε¬ 
ρισσότερους από ένα ασφαλιστικούς οργανισμούς, αρμο¬ 
διότητας του Υπουργείου Εργασίας και Κοινωνικών Ασφα¬ 
λίσεων, εφαρμόζεται η Φ21/9/οικ. 3437/9.10.1985 
(121Β/21.3.1986) απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 3422.21 Δ/06/96 (2) 

Έγκριση της 158/24.5.1996 Πράξης του ΔΣ/ΟΛΠ περί 

συμπληρώσεωςτου 1ου Τιμολογίου του άρθρου 13 του 

ΚΤΕΦΜ/ΟΛΠ. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Των άρθρων 14 και 15 του Α.Ν. 1559/50 (ΦΕΚ 
252Α/29.10.50) που κυρώθηκε με τον Ν. 1630/51 (ΦΕΚ 
8Α/8.1.51) όπως αυτές ισχύουν σήμερα. 

β) Τον Ν. 1220/81 (ΦΕΚ 295Α/27.10.81). 

2. Το έγγραφο ΟΛΠ αρ. 14862/2016/30.5.96 καθώς 
και την αριθ. 1803/10.5.96 υπηρεσιακή εισήγηση του 
ΟΛΠ. 

3. Την Πράξη του ΔΣ/ΟΛΠ αριθ. 158/24.5.1996. 

4. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογισμού 
και του Προϋπολογισμού του ΝΠΔΔ του ΟΛΠ, αποφασί¬ 
ζουμε: 

1. Εγκρίνουμε την αρ. 158/24.5.96 Πράξη του ΔΣ/ΟΛΠ 
με την οποία συμπληρώνεται το 1 ο Τιμολόγιο τού άρθρου 
13 του ΚΤΕΦΜ/ΟΛΠ με τηνπροσθήκη της εξής παραγρά- 
γράφου στο κεφάλαιο των εκπτώσεων που αριθμείται 
σε 6: 

«6. Επί Γενικού Φορτίου Παλεττοποιημένου ή μη προο- 
ριζομένου για λιμένες Εσωτερικού και φερομένου εντός 
των χώρων των πλοίων δΓ ιδίων μηχανικών μέσων των 
πλοίων (ως περονοφόρων, νταλικών κλπ.) κατά το σύ¬ 
στημα ΒΟ/ΒΟ με συμμετοχή εργατών στα δικαιώματα ερ¬ 
γασιών επί πλοίου παρέχεται έκπτωση 28%. Διευκρινίζε¬ 
ται ότι για τα υπόψη φορτία ουδεμία άλλη έκπτωση χορη¬ 
γείται πέραν της πιο πάνω έκπτωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουνίου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


Αριθ. 9517 (3) 

Σύσταση ιδίου νομικού προσώπου στην Κοινότητα Ασημο¬ 
χωρίου Ν. Καρδίτσας με την επωνυμία ΠΟΛΙΤΙΣΤΙΚΟ 
ΚΕΝΤΡΟ ΑΣΗΜΟΧΩΡΙΟΥ. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95), σύμφωνα με τις οποίες οι 
Δήμοι και οι Κοινότητες μπορούν να συνιστούν νομικά 
πρόσωπα δημοσίου δικαίου που υπάγονται στην εποπτεία 
τους. 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθ. 21/11.5.96 απόφαση του Κοινοτικού Συμ¬ 
βουλίου Ασημοχωρίου με την οποία αποφασίζεται η σύ¬ 
σταση ιδίου νομικού προσώπου στην Κοινότητα Ασημοχω¬ 
ρίου με την επωνυμία ΠΟΛΙΤΙΣΤΙΚΟ ΚΕΝΤΡΟ ΑΣΗΜΟ- 
ΧΩΡΙΟΥ που διέπεται από τις διατάξεις του Π.Δ. 410/95, 
αποφασίζουμε: 

1. Συστήνουμε στην κοινότητα Ασημοχωρίου ίδιο νομικό 
πρόσωπο με την επωνυμία ΠΟΛΙΤΙΣΤΙΚΟ ΚΕΝΤΡΟ ΑΣΗ- 
ΜΟΧΩΡΙΟΥ διεπόμενο από τις διατάξεις του Π.Δ/τος 
410/95 που θα τελεί υπό την εποπτεία της Κοινότητας 
Ασημοχωρίου. 

2. Σκοποί του νομικού προσώπου είναι: 

α) η ανάπτυξη και η προαγωγή της πνευματικής μορφω¬ 
τικής, πολιτιστικής δραστηριότητας στην περιοχή της Κοι¬ 
νότητας και η αναβάθμιση του πνευματικού και πολιτιστι¬ 
κού επιπέδου των κατοίκων. 

β) Η συγκέντρωση και καταγραφή όλων των ιστορικών, 
λαογραφικών, πολιτιστικών στοιχείων και η διάσωση της 
τοπικής πολιτιστικής κληρονομιάς. 

γ) Η συγκέντρωση, η έκθεση και η συντήρηση όλων των 
ειδών των οργάνων - μέσων παραγωγής, των αντικειμέ¬ 
νων και των στοιχείων εκείνων που έχουν σχέση με τον πα¬ 
ραδοσιακό τρόπο ζωής και μαρτυρούν την λαϊκή μας πα¬ 
ράδοση. 

δ) Η συνεργασία με άλλους φορείς ή νομικά πρόσωπα 
με στόχο την καλλίτερη υλοποίηση των σκοπών. 

3. Οι αρχές που θα διέπουν τη λειτουργία και τη δράση 
του πολιτιστικού κέντρου θα είναι: 

α) Η αρχή της ισότητας, της λαϊκής συμμετοχής, της συ¬ 
νεχούς διερεύνησης της δυνατότητας άμεσης και ενερ¬ 
γούς παρέμβασης των κατοίκων της κοινότητας σε δρα¬ 
στηριότητες κοινωνικού και πολιτιστικού περιεχομένου. 

β) Η αρχή της ελευθερίας στην έκφραση, την πληροφό¬ 
ρηση, την επικοινωνία και τον δημοκρατικό διάλογο, ανε¬ 
ξαρτήτως φύλλου, ηλικίας, μορφωτικού επιπέδου και της 
καλλιτεχνικής δημιουργίας και όλων των στοιχείων εκεί¬ 
νων που στοχεύουν στην αναβάθμιση του πνευματικού - 
πολιτιστικού επιπέδου των κατοίκων της Κοινότητας. 

γ) Η αρχή του σεβασμού του κοινωνικού και φυσικού πε¬ 
ριβάλλοντος. 

4. Τα μέσα προς επίτευξη των σκοπών είναι η έρευνα, η 
μελέτη, η συμμετοχή, η φιλοξενία και η ενθάρρυνση κάθε 
είδους εκδηλώσεων που είναι σύμφωνη με τις αρχές και 
τους σκοπούς του νομικού προσώπου. 

5. Το Πολιτιστικό Κέντρο Ασημοχωρίου θα περιλαμβά¬ 
νει τα τμήματα: 

α) Γενικής Βιβλιοθήκης με αναγνωστήριο, και 
β) Λαογραφικής Συλλογής. 

6. Πόροι του νομικού προσώπου θα είναι: 

α) Η ετήσια επιχορήγηση της Κοινότητας η οποία θα κα¬ 
θορίζεται με απόφαση του Κοινοτικού Συμβουλίου σύμ¬ 
φωνα με τις ανόγκες του νομικού προσώπου. 

β) οι κάθε είδους δωρεές, κληρονομιές και κληροδο¬ 
σίες. 

γ) Έσοδα από την διοργάνωση διαφόρων εκδηλώσεων, 
πώληση βιβλίων, λευκωμάτων κλπ. 

δ) Οι πόσης φύσεως επιχορηγήσεις από φορείς, υπουρ¬ 
γεία κλπ. 

7. Το νομικό πρόσωπο θα διοικείται από πενταμελές 
Διοικητικό Συμβούλιο που θα απαρτίζεται από: 

α) Τον εκάστοτε πρόεδρο της Κοινότητας, ως πρόεδρο 
του νομικού προσώπου. 

β) Δύο (2) κοινοτικούς συμβούλους που θα ορίζονται με 
απόφαση του Κοινοτικού Συμβουλίου Ασημοχωρίου. 

γ) Ένα (1) εκπρόσωπο του Πολιτιστικού Συλλόγου Αση¬ 
μοχωρίου. 

δ) Ένα (1) μόνιμο κάτοικο της Κοινότητας ο οποίος θα 
έχει εμπειρία οε θέματα που έχουν σχέση με τους σκο¬ 
πούς του νομικού προσώπου και θα ορίζεται με απόφαση 
του κοινοτικού συμβουλίου. 

Η θητεία των μελών του Διοικητικού Συμβουλίου ακο¬ 
λουθεί την θητεία του κοινοτικού συμβουλίου. Το Διοικη¬ 
τικό Συμβούλιο εκλέγει Αντιπρόεδρο από τα μέλη του. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της κοινότητας 
Ασημοχωρίου το ύψος της οποίας δεν μπορεί να προσδιο- 
ρισθεί. 

Το νομικό πρόσωπο εκπροσωπείται ενώπιον των δικα¬ 
στηρίων ή πάσης αρχής από τον πρόεδρο και εφ’ όσον αυ¬ 
τός κωλύεται ή απουσιάζει από τον αντιπρόεδρο του νομι¬ 
κού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 17 Ιουνίου 1996 

Με εντολή Γεν. Γραμματέα Περιφ. Θεσσαλίας 
Ο Αναπλ. Περιφ. Διευθυντής 
ΕΜΜΑΝ. ΑΝΤΙΜΗΣΑΡΗΣ 

-♦- 

Αριθ. 2764 (4) 

Τροποποίηση Ο.Ε.Υ. Κοινότητας Πεύκων Ν. Λασιθίου. 

Ο ΑΝΑΠΛ. ΠΕΡΙΦ/ΚΟΣ ΔΙΕΥΘΥΝΤΗΣ Ν. ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν 1188/81, όπως 
αντικαταστάθηκε με αυτές του άρθρου 26 του Ν. 
1832/89 και του άρθρου 8 παρ. 5 του Ν. 2307/95. 

2. Την αριθ. 14384/13.11.1991 απόφαση του Νο¬ 
μάρχη, με την οπο'ια τροποποιήθηκε ο ΟΕΥ Κοινότητας 
Πεύκων. 

3. Την αριθ. 75/1995 απόφαση του Κ.Σ. Πεύκων με την 
οποία τροποποιείται ο ισχύων ΟΕΥ της Κοινότητας. 

4. Την αριθ. 5/96 σύμφωνη γνωμοδότηση του Υπηρε¬ 
σιακού Συμβουλίου του άρθρου 8 του Ν. 2307/95 που δια¬ 
τυπώθηκε στο αριθ. 1/96 πρακτικό του. 

5. Όλο το σχετικό φάκελλο, αποφασίζουμε: 
Εγκρίνουμε την αριθ. 75/95 απόφαση του Κ.Σ. Πεύκων 

με την οποία τροποποιείται ο Ο.Ε.Υ. της Κοινότητας και 
συστήνονται (1) θέση του κλάδου ΔΕΙ Διοικητικού και μία 
(1) θέση του κλάδου ΥΕ16 Εργάτη Ύδρευσης όπως παρα¬ 
κάτω: 


Άρθρο 1. 

Η Οργανική σύνθεση, διαβάθμιση και κατάταξη του 
προσωπικού της Κοινότητας ορίζεται ως εξής: 

ΚΑΤΗΓΟΡΙΑ ΔΕ 
ΚΛΑΔΟΣ ΔΕΙ Διοικητικού 
Δύο (2) θέσεις γραμματέα με βαθμό Δ-Α 
ΚΛΑΔΟΣ ΔΕ 29 Οδηγών 

Μια (1) θέση οδηγού αυτοκινήτου καθαριότητας με 
βαθμό Δ-Α 

ΚΛΑΔΟΣ ΔΕ30 Τεχνιτών Υδραυλικών 

Μία (1) θέση υδραυλικού συντηρητή με βαθμό Δ-Α. 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ16 

Δύο (2) θέσεις εργατών καθαριότητας με βαθμό Ε-Β 
Μια (1) θέση εργάτη ύδρευσης με βαθμό Ε-Β 
Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας 1996 δραχμές 
4.500.000 και για κάθε ένα από τα επόμενα έτη. Για την 
κάλυψη της παραπάνω δαπάνης έχει εγγράφει στο προϋ¬ 
πολογισμό της κοινότητας τρέχοντος οικονομικού έτους 
στο Κ.Α 05/1111 ποσό 2.000.000 δρχ. στο Κ.Α 20/1121 
ποσό 2.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγ.'Νικόλαος, 31 Μαΐου 1996 

Με εντολή Γεν. Γραμματέα Περιφ. Κρήτης 
Ο Αναπλ. Περιφ. Διευθυντής 
ΓΕΩΡΓΙΟΣ ΠΟΤΑΜΙΑΝΑΚΗΣ 

-♦- 

Αριθ. 4594 (5) 

Σύσταση Νομικού Προσώπου της Κοινότητας Δροσοχω¬ 
ρίου Ν. Φωκίδας με το όνομα «Λαογραφικό Μουσείο 
Δροσοχωρίου». 

Ο ΑΝΑΠΛ. ΠΕΡΙΦ/ΚΟΣ Δ/ΝΤΗΣ Ν. ΦΩΚΙΔΑΣ 
Έχοντας υπόψη: 

1. Τις διατάξεις των άρθρων 190,191 και 203 του Π. Δ/ 
τος 410/95. 

α) Την 20530/εγκ. 15/31.3.1987 εγκύκλιο του Υπουρ¬ 
γείου Εσωτερικών. 

β) Την 60137/εγκ. 1/3.1.91 εγκύκλιο του Υπουργείου 
Εσωτερικών 

2. Την 19/96 απόφαση του Κοινοτικού Συμβουλίου 
Δροσοχωρίου, αποφασίζουμε: 

1. Συστήνουμε ίδιο Νομικό Πρόσωπο της Κοινότητας 
Δροσοχωρίου με το όνομα «Λαογραφικό Μουσείο Δροσο¬ 
χωρίου», με έδρα το Δροσοχώρι. 

2. Σκοπός του Νομικού Προσώπου είναι: 

α) Η διαφύλαξη και η συντήρηση των δωριθέντων αντι¬ 
κειμένων από την οικογένεια Δημ. Σανίδά και η περαιτέρω 
συγκέντρωση λαογραφικού υλικού κυρίως όμως αντικει¬ 
μένων λαϊκής τέχνης, οικιακής οικοτεχνίας, όπως ενδυμα¬ 
σίες - κεντήματα - υφαντά - παραδοσιακά σκεύη - αγρο¬ 
τικά και ποιμενικά εργαλεία κλπ. 

3. Το νομικό πρόσωπο του Μουσείου διοικείται από πε¬ 
νταμελές Διοικητικό Συμβούλιο που απαρτίζεται: 

α) Από τον εκάστοτε Πρόεδρο της Κοινότητας Δροσο¬ 
χωρίου ως Πρόεδρο. 

β) Από τον εκάστοτε Πρόεδρο του Συλλόγου των απα¬ 
νταχού Δροσοχωριτών «Ο ΓΕΡΟΛΕΚΑΣ». 

γ) Από έναν (1) εκπρόσωπο του Πολιτιστικού Συλλόγου 
Άμφισσας «Η ΚΟΛΟΒΑΤΑ». < 

δ) Από έναν (1) εκπρόσωπο του Αγροτικού Συλλόγου 
Δροσοχωρίου. 

ε) Από τον Δωρητή Δ. Σανίδά ή ένα μέλος από τους κα- 
τιόντες απογόνους αυτού. 

Το ανωτέρω Διοικητικό Συμβούλιο ορίζεται μαζί με τους 
αναπληρωτές του με απόφαση του Κοινοτικού Συμβου¬ 
λίου στην οποία ορίζεται και η θητεία των μελών του η 
οποία πάντοτε λήγει με την εγκατάσταση του νέου Διοικη¬ 
τικού Συμβουλίου. 

Οι εκπρόσωποι των φορέων προτείνονται στο Κοινοτικό 
Συμβούλιο με απόφαση του Διοικητικού Συμβουλίου των 
φορέων τους. 

Στο Διοικητικό Συμβούλιο του Νομικού Προσώπου ανή¬ 
κει η φροντίδα για την επίτευξη των σκοπών του Μου¬ 
σείου. 

Το Διοικητικό Συμβούλιο διαχειρίζεται την περιουσία και 
γενικά τα συμφέροντα του Μουσείου της Κοινότητας Δρο¬ 
σοχωρίου και ασκεί εποπτεία και έλεγχο πάνω σε όλη την 
λειτουργία του. 

Το Διοικητικό Συμβούλιο δύναται να αναθέτει σε μέλη 
του την ειδικώτερη επιμέλεια ορισμένων τομέων δραστη¬ 
ριότητας. 

Επιβάλλεται επίσης το Διοικητικό Συμβούλιο να συγκρο¬ 
τήσει επιτροπές στις οποίες θα μετέχουν και ιδιώτες μη 
μέλη του, με σκοπό να φροντίζουν για ορισμένους τομείς 
δραστηριότητάς του. 

Ενδεικτικά αναφέρεται επιτροπή για την συγκέντρωση 
του απαιτουμένου υλικού για τον εμπλουτισμό του Μου¬ 
σείου. 

Οι Επιτροπές θα έχουν αρμοδιότητες που θα παρέχει το 
Διοικητικό Συμβούλιο. 

Το Διοικητικό Συμβούλιο συνέρχεται κατόπιν προσκλή- 
σεώς του από τον Πρόεδρο. 

Ο Πρόεδρος συγκαλεί το Διοικητικό Συμβούλιο όταν το 
κρίνει απαραίτητο ή όταν αυτό ζητηθεί από την πλειοψη- 
φία των μελών του. 

Οι αποφάσεις του Διοικητικού Συμβουλίου παίρνονται 
με απόλυτη πλειοψηφία των παρόντων μελών, σε περί¬ 
πτωση δε ισοψηφίας υπερισχύει η ψήφος του Προέδρου. 

Χρέη Γραμματέα θα εκτελεί ένα από τα μέλη του Διοι¬ 
κητικού Συμβουλίου το οποίο θα ορίζεται από αυτό. Δύνα- 
ται όμως το Διοικητικό Συμβούλιο με απόφασή του να ανα¬ 
θέτει χρέη Γραμματέα και σε άλλο πρόσωπο. 

Τα πρακτικά των συνεδριάσεων και οι αποφάσεις του 
Διοικητικού Συμβουλίου καταχωρούνται κατά χρονολογική 
σειρά με ειδικό βιβλίο αριθμημένο και μονογραμμένο από 
τον Πρόεδρο. 

4. Το νομικό πρόσωπο εκπροσωπείται ενώπιον των δι¬ 
καστηρίων και πόσης αρχής από τον Πρόεδρο του Δ.Σ. και 
όταν αυτός απουσιάζει ή κωλύεται από τον Πρόεδρο του 
εν λόγω Συμβουλίου. 

Όροι του Λαογραφικού Μουσείου Δροσοχωρίου είναι: 

α) Η ετήσια επιχορήγηση της Κοινότητας Δροσοχωρίου 
είναι 200.000 δρχ. αναγραφόμενης στον Κ. Α. 211.9 του 
προϋπολογισμού. 

β) Πόσης φύσεως συνδρομές, εισφορές, δωρεές, κλη¬ 
ρονομιές και κληροδοσίες. 

γ) Οι εισπράξεις από το αντίτιμο των παρεχομένων υπό 
του Νομικού Προσώπου πραγμάτων ή υπηρεσιών. 

δ) Πρόσοδοι εκ της ιδίας αυτού περιουσίας και 

ε) Πάσα παροχή του κράτους ή ετέρα νόμιμη πρόσοδος. 

Με την παρούσα προκαλείται δαπάνη σε βάρος του 
προϋπολογισμού της Κοινότητας Δροσοχωρίου ίση με την 
ετήσια επιχορήγηση της Κοινότητας Δροσοχωρίου προς 


το Νομικό Πρόσωπο αυτό το ύψος της οποίας καθορίζεται 
κάθε φορά με απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 17 Μαΐου 1996 

Με εντολή Γ εν. Γ ραμματέα Περιφ. Στερεός Ελλάδας 
Ο Αναπλ. Περιφ. Διευθυντής 
ΚΩΝ/ΝΟΣ ΚΑΛΥΒΑΣ 

-♦- 

Αριθ. Φ 68/433 (6) 

Σύσταση Εκκλησιαστικού Κοινωνικοπολιτιστικού Ιδρύμα¬ 
τος με την επωνυμία «ΙΔΡΥΜΑ ΤΩΝ ΑΠΑΝΤΑΧΟΥ 

ΘΡΑΚΩΝ ΠΑΝΑΓΙΑ Η ΚΟΣΜΟΣΩΤΗΡΑ» της Ι.Μ. Αλε- 

ξανδρουπόλεως. 

Ο ΜΗΤΡΟΠΟΛΙΤΗΣ ΑΛΕΞΑΝΔΡΟΥΠΟΛΕΩΣ 
Έχοντες υπόψη: 

1. Την εντολή του θείου Ιδρυτού της Εκκλησίας μας και 
Σωτήρος Ιησού Χριστού για την άσκηση της αγάπης εντός 
της ανθρώπινης κοινωνίας και το υπόδειγμα αυτού ως Ποι- 
μένος των λογικών προβάτων, που προσδιορίζει και τις ευ¬ 
θύνες των πνευματικών ποιμένων της Εκκλησίας για τη 
συναγωγή των πιστών παιδιών αυτής. 

2. Τις υποχρεώσεις μας προς το πλήρωμα της Ιερός Μη- 
τροπόλεως Αλεξανδρουπόλεως και ειδικότερα προς τους 
ανά τον κόσμο απόδημους θρακιώτες. 

3. Τους θείους και Ιερούς Κανόνες οι οποίοι επιβάλλουν 
στον Επίσκοπο να μεριμνά για την αντιμετώπιση των πνευ¬ 
ματικών, πολιτιστικών, κοινωνικών και λοιπών προβλημά¬ 
των όλων των τέκνων της Εκκλησίας και αυτών που ξενι¬ 
τεύονται. 

4. Τις διατάξεις των άρθρων 1 παράγρ. 4, 29 παραγρ. 2 
και 67 του Ν. 590/1977 «περί καταστατικού Χάρτου της 
Εκκλησίας της Ελλάδος». 

5. Το άρθρο 20 παράγρ. 2 του υπ' αριθμ. 1 /1969 Κανο¬ 
νισμού της Δ.Ι.Σ. «περί Οργανισμού διοικήσεως των εκ¬ 
κλησιαστικών σωμάτων και οργάνων». 

6. Την υπ’ αριθμ. Φ.68/433/23.5.1996 πρόταση του 
Μητροπολίτου Αλεξανδρουπόλεως. 

7. Την από 5.6.1996 εγκριτική απόφαση της Δ.Ι.Σ., 
αποφασίζουμε: 

Την ίδρυση και λειτουργία στην πόλη των Φερρών 
Έβρου της Θράκης Εκκλησιαστικού Κοινωνικοπολιτιστι- 
κού Ιδρύματος με την επωνυμία: «ΙΔΡΥΜΑ ΤΩΝ ΑΠΑΝΤΑ¬ 
ΧΟΥ ΘΡΑΚΩΝ ΠΑΝΑΓΙΑ Η ΚΟΣΜΟΣΩΤΗΡΑ» με σκοπό 
την ανάδειξη του ενοριακού Ναού της Παναγίας Κοσμο- 
σωτήρας Φερρών, μνημείου του 12ου αιώνος, της εποχής 
των Κομνηνών Αυτοκρατόρων του Βυζαντίου, ως πνευμα¬ 
τικού κέντρου και τόπου συναντήσεως των απανταχού 
Θρακών, την καλλιέργεια της ενότητας και της συνεργα¬ 
σίας μεταξύ των Θρακών, προς το πνευματικό και κοινω¬ 
νικό συμφέρον της περιοχής και την επίτευξη στόχων πο¬ 
λιτιστικού χαρακτήρα. 

Πάντα τα αφορώντα στη διοίκηση, τη διαχείριση και τη 
λειτουργία του Ιδρύματος, ρυθμίζονται με το επόμενο Ορ¬ 
γανισμό. 

Η παρούσα πράξη να δημοσιευθεί στην Εφημερίδα της 

Κυβερνήσεως και στο επίσημο όργανο της Εκκλησίας της 
Ελλάδος «ΕΚΚΛΗΣΙΑ». 

Αλεξανδρούπολη, 10 Ιουνίου 1996 
Ο Μητροπολίτης 

Ι Ο Αλεξανδρουπόλεως ΑΝΘΙΜΟΣ 


ΟΡΓΑΝΙΣΜΟΣ 

Του Εκκλησιαστικού Κοινωνικοπολιτιστικού Ιδρύματος 
των απανταχού Θρακών «ΠΑΝΑΓΙΑ Η ΚΟΣΜΟΣΩΤΗΡΑ» 
της Ιερός Μητροπόλεως Αλεξανδρουπόλεως. 

Άρθρο 1 

Συνιστόται στην Ιερό Μητρόπολη Αλεξανδρουπόλεως 
κοινωνικοπολιτιστικό Ίδρυμα με τηγτεπωνυμία «ΙΔΡΥΜΑ 
ΤΩΝ ΑΠΑΝΤΑΧΟΥ ΘΡΑΚΩΝ ΠΑΝΑΓΙΑ Η ΚΟΣΜΟΣΩ¬ 
ΤΗΡΑ», με έδρα την πόλη Φέρραι του Νομού Έβρου της 
θρόκης και το οποίο θα λειτουργεί ως εκκλησιαστική υπη¬ 
ρεσία υπό την εποπτεία της Εκκλησίας και της Πολιτείας 
κατά τις διατάξεις του Νόμου 590/1977. 

Άρθρο 2 

Σκοποί του Ιδρύματος είναι: 

α. Η ανάδειξη του Ενοριακού Ναού της Παναγίας Κο- 
σμοσωτήρας Φερρών ως πνευματικού και πολιτιστικού 
Κέντρου των απανταχού της Γης Θρακών και η συντήρηση 
και διαφύλαξη αυτού. 

β. Η εξασφάλιση των προϋποθέσεων για τη συνάντηση, 
διαμονή και επικοινωνία των Θρακών στην έδρα του Ιδρύ¬ 
ματος και στις άλλες πόλεις της Θράκης. 

γ. Η ανέγερση ή ενοικίαση κτιρίου στις Φέρρες για τις 
υπηρεσίες του Ιδρύματος, η ανέγερση ή η εξεύρεση ^έ¬ 
νωνα για την προσωρινή διαμονή των προσκυνητών και η 
διοργάνωση των απανταχού Θρακών για παραθερισμό σε 
παραθαλάσσια ή ορεινά θέρετρα στους τρεις Νομούς της 
Θράκης. 

δ. Η προώθηση των αρχαιολογικών ανασκαφών μέσω 
της κρατικής αρχαιολογικής υπηρεσίας στη Θράκη. 

ε. Η διοργάνωση θρακολογικού Σπουδαστηρίου (Ινστι¬ 
τούτου) για την έρευνα και τη μελέτη θρακικών θεμάτων 
και η εντός αυτού δημιουργία σχολών Βυζαντινής μουσι¬ 
κής, βυζαντινής αγιογραφίας και ζωγραφικής, βιβλιοθή¬ 
κης θρακικής γραμματείας κ.λπ. 

στ. Η μελέτη και η συγγραφή της προϊστορίας, της αρ¬ 
χαίας, της βυζαντινής και της νεοελληνικής ιστορίας της 
Θράκης και του θρακικού Ελληνισμού. 

ζ. Η επιδίωξη της εγκρίσεως και λειτουργίας του συστα- 
θέντος, με την υπ' αριθμόν 49267/26.12.1995 πράξη του 
Συμβολαιογράφου Αλεξανδρουπόλεως Χαραλάμπους Κα- 
ρυωτάκη, αυτοτελούς Ιδρύματος Θρακών παρά των αρμο¬ 
δίων Υπουργών οπόταν, εφ’ όσον τούτο επιτευχθεί το πα¬ 
ρόν εκκλησιαστικό Ίδρυμα αυτοκαταργείται και αφομοιώ¬ 
νεται από το εγκριθησόμενο, και 
η. Η διαφύλαξη, η καλλιέργεια, η βίωση και η διάδοση 
των ορθοδόξων θρησκευτικών, εθνικών και λαϊκών βιωμά¬ 
των του θρακικού Ελληνισμού. 

Άρθρο 3 

α) Το Ίδρυμα διοικείται από Διοικητικό Συμβούλιο και 
την Εκτελεστική Γραμματεία. 
β) Το Δ.Σ. συγκροτείται: 

1) από τον εκάστοτε Μητροπολίτη Αλεξανδρουπόλεως 
και από τον εκάστοτε Δήμαρχο Φερρών, οι οποίοι θα είναι 


συμπρόεδροι του Ιδρύματος προεδρεύοντες ανά ένα έτος 
έκαστος. Τον Πρόεδρο απουσιάζοντα ή κωλυόμενο ανα¬ 
πληροί ο συμπρόεδρος. 

2) Από τους Μητροπολίτας ή εκπροσώπους αυτών, των 
Ιερών Μητροπόλεων Μαρωνείας, Διδυμοτείχου και Ξάν¬ 
θης. 

3) Από τον εκπρόσωπο του Δημοκριτείου Πανεπιστη¬ 
μίου Θράκης. 

4) Από τους Δημάρχους Αλεξανδρουπόλεως, Ορεστιά- 
δος, Κομοτηνής, Ξάνθης, Διδυμοτείχου, Σουφλίου, Τυχε¬ 
ρού, Σαμοθράκης, Σαπών, Σταυρουπόλεως και Τραϊανου- 
πόλεως ή τους εκπροσώπους αυτών. 

5) Από τους εκπροσώπους της Πανελληνίου Ομοσπον¬ 
δίας θρακικών Σωματείων Θεσσαλονίκης, της Ομοσπον¬ 
δίας θρακικών Σωματείων Γερμανίας - Κεντρικής Ευρώ¬ 
πης, της Ομοσπονδίας θρακικών Συλλόγων Νέας Υόρκης 
Η.Π.Α. και της Ομοσπονδίας θρακικών Συλλόγων Αυστρα¬ 
λίας (ένας από κάθε μία Ομοσπονδία). 

Στην περίοδο προεδρίας του Μητροπολίτου Αλεξαν¬ 
δρουπόλεως, εάν στη συνεδρίαση του Δ.Σ. συμμετέχουν 
αυτοπροσώπως άλλοι Μητροπολίται της Θράκης, προε¬ 
δρεύει ο έχων τα πρεσβεία της Αρχιερωσύνης. 

γ) Το Δ.Σ. συνεδριάζει στην έδρα του Ιδρύματος τη 14η 
ή 15η Αυγούστου εκάστου έτους υποχρεωτικά και όσες 
φορές απαιτηθεί κατόπιν προσκλήσεως του Προέδρου, ο 
οποίος και συντάσσει την ημερησία διάταξη. Το Δ.Σ. βρί¬ 
σκεται σε απαρτία εφ’ όσον παρευρίσκεται το ήμισυ πλέον 
του ενός του αριθμού των μελών του Δ.Σ. Το Δ.Σ. εγκρίνει 
τον προϋπολογισμό του Ιδρύματος και αποφασίζει για τις 
εκδηλώσεις του Ιδρύματος κάθε έτους και για δαπάνες για 
τις οποίες απαιτείται ποσό άνω των 5.000.000 δρχ. 

δ) Η Εκτελεστική Γραμματεία συγκροτείται από τους 
δύο συμπροέδρους, από τους εκπροσώπους του Δ.Π.Θ. 
και της Π.Ο.Θ.Σ. και τρία μέλη διοριζόμενα τα δύο (2) από 
την Ιερά Μητρόπολη Αλεξανδρουπόλεως και ένα (1) από 
το Δήμο Φερρών. 

ε) Η Ε.Γ. επιμελείται της εφαρμογής των αποφάσεων 
του Δ.Σ. αποφασίζει για κάθε δαπάνη κάτω των πέντε (5) 
εκατομμυρίων δρχ. και επιλαμβάνεται κάθε θέματος που 
δεν έχει περιέλθει στην αρμοδιότητα του Δ.Σ., ενημερώ- 
νουσα επ’ αυτού το Δ.Σ. στην πρώτη συνεδρία. 

Άρθρο 4 

Οι αρμοδιότητες και οι υποχρέωσεις των οργάνων διοι- 
κήσεως του Ιδρύματος έχουν ως ακολούθως: 

α) Ο Πρόεδρος του Δ.Σ. εκπροσωπεί το Ίδρυμα ενώπιον 
δικαστικής, διοικητικής ή άλλης αρχής. Κηρύσσει την 
έναρξη των εργασιών του Δ.Σ. τηρεί την τάξη και την ευ¬ 
πρέπεια κατά τη διάρκειά τους, εισηγείται τα θέματα της 
ημερήσιας διατάξεως, διευθύνει τη συζήτηση, λύει τις συ¬ 
νεδριάσεις και τις διακόπτει αν χρειασθεί με απόφαση του 
Δ.Σ. Ο Πρόεδρος εκτελεί επίσης τις αποφάσεις του Δ.Σ. 
δια της Ε.Γ. Ο Πρόεδρος υπογράφει όλα τα έγγραφα του 
Ιδρύματος, τις προσκλήσεις συνεδριάσεων του Δ.Σ. υπο¬ 
γράφει με το Γραμματέα τα γραμμάτια εισπράξεων και τα 
εντάλματα πληρωμών, καθώς και τις επιταγές τραπεζών. 
Σε περίπτωση κωλύματος ή απουσίας του Προέδρου υπο¬ 
γράφει τα ανωτέρω ο συμπρόεδρος. 

β) Η Εκτελεστική Γραμματεία συνεδριάζει μετά από 
πρόσκληση του Προέδρου μία φορά το μήνα και εκτάκτως 
όταν ήθελε κριθεί απαραίτητο. Η Ε.Γ. βρίσκεται σε απαρ¬ 
τία όταν συμμετέχει το ήμισυ των μελών πλέον ενός και σε 
περίπτωση ισοψηφίας υπερτερεί η ψήφος του Προέδρου. 

Μέλος της Ε.Γ. που παραιτείται ή απουσιάζει αδικαιολό¬ 
γητα επί τρεις συνεχόμενες συνεδριάσεις θεωρείται ότι 
παραιτήθηκε και αντικαθίσταται από νέο μέλος οριζόμενο 
από το νομικό πρόσωπο στο οποίο ανήκε ο παραιτη¬ 
θείς. _ . 

γ) Το Διοικητικό Συμβούλιο του Ιδρύματος και η Εκτελε¬ 
στική Γραμματεία αυτού από της πρώτης συνεδρίας αυτών 
εκλέγουν τον Γραμματέα και τον Ταμία των, μετά πρόταση 
του Προέδρου και ψηφοφορία των μελών. Ο Προϋπολογι¬ 
σμός και ο Απολογισμός συντάσσονται με τη φροντίδα του 
Γραμματέως και του Ταμία του Δ.Σ. ενώ ο Πρόεδρος ειση- 
γείται την έγκρισή τους από το Δ.Σ. 

δ) Η εποπτε'ια της λειτουργίας του Ιδρύματος ασκείται 
υπό της Εκκλησίας δια της Ιερός Μητροπόλεως Αλεξαν- 
δρουπόλεως. Εντός χρονικού διαστήματος έξι μηνών από 
της δημοσιεύσεως του παρόντος θα συνταχθεί Κανονι¬ 
σμός εσωτερικής λειτουργίας του Ιδρύματος με ευθύνη 
της Ε.Γ. και με έγκριση του Δ.Σ. ο οποίος θα ρυθμίζει ειδι¬ 
κότερα θέματα, αρμοδιότητες και καθήκοντα των υπαλλή- 

λων. . 

ε) Το Ίδρυμα διαθέτει δική του σφραγίδα κυκλικού σχή¬ 
ματος, με έμβλημα την Κοσμοσώτηρα, και με αναγραφή 
του τίτλου εσωτερικά. «ΙΔΡΥΜΑ ΤΩΝ ΑΠΑΝΤΑΧΟΥ ΘΡΑ¬ 
ΚΩΝ ΠΑΝΑΓΙΑ Η ΚΟΣΜΟΣΩΤΗΡΑ» της Ι.Μ. Αλεξανδρου- 
πόλεως. Φέρραι 1996. 

Άρθρο 5 

Για τις ανάγκες του Ιδρύματος συνιστώνται οι εξής θέ¬ 
σεις: , 

Μία (1) θέση Διευθυντού, Κλάδου ΠΕ με βαθμό Δ -Α. 

Μία (1) θέση Γραμματέως ΠΕ2 με βαθμό Δ'-Α’. 

Μία (1) θέση Δισχειριστού - Λογιστού κλάδου ΤΕ με 
βαθμό Δ'-Α'. 

Μία (1) θέση Γραφέως Κλάδου ΔΕ με βαθμό Δ -Α. 
Μία (1) θέση Κλητήρος Κλάδου ΥΕ με βαθμό Ε'-Β'. 
Μία (1) θέση Καθαρίστριας Κλάδου ΥΕ με βαθμό Ε’-Β'. 
Οι υπάλληλοι, υπό οιαδήποτε σχέση εργασίας, προσ¬ 
λαμβάνονται κατά τα ισχύοντα περί των υπαλλήλων 
Ν.Π.Δ.Δ. και ισχύουν περί αυτών τα προβλεπόμενα υπό 
του Κωδικός Εκκλησιαστικών Υπαλλήλων. 

Άρθρο 6 

Πόροι του Ιδρύματος είναι: 

α. Οι προσφορές των Ιερών Μητροπόλεων, των Δήμων, 
του Δ.Π.Θ., των Κοινοτήτων και των συλλόγων της Θρά¬ 
κης. 

β. Οι οικονομικές επιχορηγήσεις των Υπουργείων, των 
Νομαρχιών, των Κρατικών Υπηρεσιών, των Τραπεζών και 
των Νομικών Προσώπων Δημοσίου Δικαίου. 

γ. Οι δωρεές και κληρονομιές για συγκεκριμένο σκοπό 
του Ιδρύματος ή μη από ιδιώτες και από Νομικά Πρόσωπα 

Ιδιωτικού Δικαίου, 
δ. Οι τόκοι από καταθέσεις, και 
ε. Κάθε άλλο νόμιμο έσοδο. 

Άρθρο 7 

Οι πόροι του Ιδρύματος διατίθενται: 
α. Για τους σκοπούς αυτού όπως αναφέρονται στο άρ¬ 
θρο 2 του παρόντος. 

β. Για τη μισθοδοσία και την ασφάλιση των υπαλλή- 

λων. . 

γ. Για ενοίκια και συντήρηση γραφείων και εγκαταστά¬ 
σεων. 

δ. Για τον εξοπλισμό των γραφείων. 


ε. Για τα έξοδα Ο.Τ.Ε., Δ.Ε.Η., υδρεύσεως κ.λπ. 
στ. Για τις υποτροφίες σε θρακιώτες φοιτητές μονίμους 
κατοίκους της Θράκης και 

ζ. Για την απόδοση οφειλών αναγραφομένων στον 
Προϋπολογισμό. 

Άρθρο 8 

Από τις υπηρεσίες του Ιδρύματος τηρούνται τα εξής βι¬ 
βλία, θεωρημένα από τον Πρόεδρο του Δ.Σ. 
α) Βιβλίο Πρωτοκόλλου, 
β) Βιβλίο Πρακτικών Διοικητικού Συμβουλίου, 
γ) Βιβλίο Πρακτικών Εκτελεστικής Γραμματείας, 
δ) Βιβλίο Ταμείου (εσόδων - εξόδων), 
ε) Βιβλίο κινητών και ακινήτων περιουσιακών στοι¬ 
χείων. 

στ) Στελέχη Γραμματίων Εισπράξεων και ενταλμάτων 
Εξόδων. 

ζ. Αποδείξεις εισπράξεων και εξόδων και 
η. Όποιο σχετικό βιβλίο ήθελε αποφασίσει το Δ.Σ. 

Άρθρο 9 

Κάθε θέμα που δεν αντιμετωπίζεται με τον παρόντα 
Οργανισμό θα ρυθμίζεται με ανάλογες διατάξεις στον Κα¬ 
νονισμό Εσωτερικής λειτουργίας του Ιδρύματος σύμφωνα 
με τους κειμένους νόμους του Κράτους και τον Κώδικα 
Εκκλησιαστικών Υπαλλήλων. 

Άρθρο 10 

Το Ίδρυμα παύει να υφίσταται, μετά από απόφαση του 
Δ.Σ., με Πράξη του Μητροπολίτου Αλεξανδρουπόλεως, 
εγκρινομένη υπό της Ιεράς Συνόδου της Εκκλησίας της 
Ελλάδος: α) όταν καταστή ανέφικτη η λειτουργία του, και 
β) όταν δεν υφίστανται οι ανάγκες που το εδημιούργη- 
σαν. 

Άρθρο 11 

Σε περίπτωση παύσεως ή διαλύσεως του Ιδρύματος, η 
περιουσία του περιέρχεται στην Ιερά Μητρόπολη Αλεξαν¬ 
δρουπόλεως, εκτός από παραχωρηθέν κατά χρήση ακί¬ 
νητο του Δήμου Φερρών ή άλλου Ν.Π.Δ.Δ. που επιστρέ- 
φεται σ’ αυτό. 

Άρθρο 12 

Η ισχύς του παρόντος Οργανισμού αρχίζει από τη δημο¬ 
σίευσή του στην Εφημερίδα της Κυβερνήσεως και στο 
επίσημο όργανο της Εκκλησίας της Ελλάδος περιοδικό 
«ΕΚΚΛΗΣΙΑ». 

Άρθρο 13 
Κάλυψις δαπάνης. 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Αλεξανδρουπόλεως, το 
ύψος της οποίας δεν δύναται να προσδιορισθεί. 

-♦- 

Αριθ. 22003/95 < 7 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ίΟΝϋΟΡΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 22003/95/18.6.96 του ΕΟΦ χο¬ 
ρηγήθηκε, βάσει των διατάξεων του άρθρου 3 της παρ. 1 

της Κοινής Υπουργικής Απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα 1_ΟΝΟΟ- 
ΡΟΝ. 

Μορφή: Δισκία ΙΟΟιτιρ/ΤΑΒ 
Δικαιούχου: ΡΑΝνίΡΑΒΜ ΠΑΠΑΒΑΣΙΛΕΙΟΥ Π. 
Υπεύθυνου κυκλοφορίας: ΡΑΝνίΡΑΒΜ ΠΑΠΑΒΑΣΙ- 
ΛΕΙΟΥ Π. 

Αθήνα, 18 Ιουνίου 1996 

Ο Πρόεδρος 
ΓΕΡ. ΚΑΒΒΑΔΙΑΣ 

-+- 

Αριθ.7509/δις (β) 

Ανάκληση αδειών κυκλοφορίας φαρμακευτικών ιδιο¬ 
σκευασμάτων. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 709/5.6.96 του ΕΟΦ ανακλήθη¬ 
καν, βάσει των διατάξεων του άρθρου 5 της Κοινής 
Υπουργικής Απόφασης Α6/9392/91, οι άδειες κυκλοφο¬ 
ρίας των κατωτέρω φαρμακευτικών ιδιοσκευασμάτων. 
Ομάδα Ιδ/τος: ΒΕΝΑΟΟΝ 
Μορφή Περ/τητα: Ε.Ο.ΤΑΒ 300ΜΘ/ΤΑΒ 
Δραστική Ουσία: ΡΥΒΙϋΟΧΙΝΕ ΗΟΕ 
Δικαιούχος: Ρ. ΗΟΡΡΜΑΝ-Ι-Α ΒΟΟΗΕ ΙΤΟ, ΕΛΒΕΤΙΑ 
Υπ. Κυκλοφορίας: ΒΟΟΗΕ ΗΕϋ-Αδ ΑΕ 


Ομάδα Ιδ/τος: ΒΕΝΕΒΝ/Α 
Μορφή Περ/τητα: Ε.Ο.ΤΑΒ 300Μ6/ΤΑΒ 
Δραστική Ουσία: ΤΗΙΑΜΙΝΕ ΗοΙ ΜοηοΜγάΓδίΙθ 
Δικαιούχος: Ρ. ΗΟΡΡΜΑΝ-Ι-Α ΒΟΟΗΕ Ι_Τϋ, ΕΛΒΕΤΙΑ 
Υπ. Κυκλοφορίας: ΒΟΟΗΕ ΗΕΙ_Ι_Α8 ΑΕ 
Ομάδα Ιδ/τος: ϋΒΑΟΑΝΥΙ. 

Μορφή, Περ/τητα: ΤΑΒ δτηςι/ΤΑΒ 

Δραστική Ουσία: ΤΕΒΒϋΤΑϋΝΕ άυΐίβΐβ 

Δικαιούχος: Α5ΤΒΑ ΑΒ 8\Λ/Ε0ΕΝ 

Υπ. Κυκλοφορίας: Α8ΤΒΑ ΗΕΕΙΑ8 ΑΕ 

Ομάδα Ιδ/τος: ΟΕΗΥΟΒΟΒΕΝΖ-ΡΕΒΙΩΟΕ/ϋΑΝδδΕΝ 

Μορφή, Περ/τητα: ΙΝϋ.501. 25Μ6/10πτΙ νΐΑΕ 

Δραστική Ουσία: ϋΒΟΡΕΒΙΟΟΙ. 

Δικαιούχος: ϋΑΝδδΕΝ ΡΗΑΒΜ. Νν ΒΕΙ_ΟΙΙΙΜ 
Υπ. Κυκλοφορίας: ΓΙΑΝΣΣΕΝ ΦΑΡ/ΚΗ ΑΕ 
Ομάδα Ιδ/τος: ΟΑΚΤΑΒΙΝ 
Μορφή, Περ/τητα: ΤΑΒ 250ιτκ|/ΤΑΒ 
Δραστική Ουσία: ΜΙΟΟΝΑΖΟΕΕ 
Δικαιούχος: ϋΑΝδδΕΝ ΡΗΑΒΜ. Νν ΒΕΙ_6ΐυΜ 
Υπ. Κυκλοφορίας: ΓΙΑΝΣΣΕΝ ΦΑΡ/ΚΗ ΑΕ. 

Διότι οι ενδιαφερόμενες Εταιρείες (υπεύθυνοι κυκλο¬ 
φορίας) δεν επιθυμούν τη συνέχιση της κυκλοφορίας αυ¬ 
τών. 

Αθήνα, 5 Ιουνίου 1996 

Ο Πρόεδρος 
ΓΕΡ. ΚΑΒΒΑΔΙΑΣ 

ΡΑΜΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


| ΚΑΠΟΔ1ΣΤΡΙΟΥ 34 · ΑΘΗΝΑ 104 32 - ΤΕΙ£Χ 223211 ΥΡΕΤ ΟΒ · ΡΑΧ 52 34 312 

ΠΛΗΡΟΦΟΡΙΕΣ Ε=ΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5230841 

Πληροφορίες δημοσιευμάτων λοιπών ΦΕΚ 5249547 

Πώληση Φ.Ε.Κ. 5239762 

Φωτοαντίγραφα πολαιών Φ.Ε.Κ. 52 «!12 

Βιβλιοθήκη παλαιών Φ.Ε.Κ. | 2 ^“ 

Οδηγίες γιο δημοσιεύματα λ.Ε-Ε.Π.Ε. 524Βί«> 

Εγγραφή Συνδρομητών Φ.Ε.Κ. οι - 91Μ20 

αποστολή Φ.Ε.Κ με πληρωμή μέοω Δ.Ο.Υ. 5248320 

ΘΕΣΣΑΛΟΝΙΚΗ (031) 423855 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ ^ 36 *? 

Νικήτα 6-8 Τ.Κ. 185 31 4 1 7 1397 

ΠΑΤΡΑ (061) 271249 

Κορίνθου 327 Τ.Κ. 262 23 224581 

' 0Α, 1««ητήρκ) Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προοαύξηση 100 δρχ. ανά βοέλιδο ή μέρος αυτου 

| ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε εσόδου υπέρ 

ΤΑΠΕΤ 3512 

Α' (Νόμοι. Π.Δ.. Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 
μ η α α (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάιου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 · 

10.000 · 

50.000 · 

25.000 ► 

10.000 · 

5.000 · 

10.000 * 

3.000 · 

150.000 . 

10.000 · 

1.500 δρχ. 

2.500 · 

500 · 

2.500 · 

1.250 · 

500 · 

250 · 

500 · 

150 · 

7.500 · 

500 · 

πα ΟΑΑ ΤΑ ΤΕΥΧΗ ΕΚΤΟΙ Α.Ε. Δ Ε.Π.Ε. 

120.000 · 

6.000 · 

• Οι συνδρομές του εσωτερικού προπληρώνονται στα Δημόσια Ταμεία που δίδουν απ^»α«ό είσπραξης (διπλότυπο) το 
ο^οΓΠΙροντίδο του ενδιαφερομένου πρέπει να στέλνεται στην Υπηρεσία του Εθνκου Τυπογραφείου. 

• Οι συνδρομές του εξωτερικού είναι διπλάσιες των παραπάνω ανσφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, ε,σπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• 0. συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και ο. Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διόστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικός επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 13.00 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



